ธปท.แจงเฟดขึ้นดอกแรง ทำเงินทุนไหลออกไทย
ธปท.แจงเฟดขึ้นดอกแรงเป็นไปตามคาด ทำเงินทุนไหลออกจากประเทศไทยเล็กน้อย
5 พ.ค. 2565

นางจันทวรรณ สุจริตกุล ผู้ช่วยผู้ว่าการ สายสื่อสารและความสัมพันธ์องค์กร ธนาคารแห่งประเทศไทย (ธปท.) เปิดเผยว่า ผลการประชุมของ Fed เมื่อคืนนี้ เป็นไปตามความคาดหมายของผู้ร่วมตลาด และมีความชัดเจนขึ้นว่าธนาคารกลางให้ความสำคัญกับการปรับขึ้นดอกเบี้ยในจังหวะที่ไม่เร็วและแรงกว่าที่ตลาดจะรับได้ ทำให้เงินทุนเคลื่อนย้ายในภูมิภาคเอเชียและไทยเป็นไปตามปกติสำหรับตลาดไทยวันนี้ มีเงินทุนไหลออกเล็กน้อย (ออกจากตลาดหุ้น 181 ล้านบาท และตลาดพันธบัตร 2,001 ล้านบาท)อย่างไรก็ตาม ตลาดก็อาจจะผันผวนจากปัจจัยอื่นได้เช่นกันไม่ว่าจะเป็นเรื่องภูมิรัฐศาสตร์โลกและความล่าช้าของการฟื้นตัวของเศรษฐกิจประเทศใหญ่ ดังนั้นผู้ที่ค้าขายระหว่างประเทศควรให้ความสำคัญกับการบริหารความเสี่ยงจากความผันผวนของอัตราแลกเปลี่ยนอย่างสม่ำเสมอ